**ANUNȚ PRIVIND REZULTATELE PROCEDURII DE SELECŢIE**

**a 2 experți specializați în domeniul**

**Drept penal. Drept procesual penal (seminare FCC)**

**în cadrul Proiectului ”Justiția 2020: profesionalism și integritate”**

**cod SIPOCA 453, cod MySMIS2014+ 118978**

La data de 11 octombrie 2022 a fost declanșată, cu respectarea formelor de publicitate (publicare pe site-ul INM), procedura de selecție a 2 experți specializați în domeniulDrept penal. Drept procesual penal (seminare FCC), termenul limită pentru depunerea candidaturilor fiind 29 noiembrie 2022.

În urma publicării anunțului de selecție, a fost înregistrată următoarea candidatură:

1. BERBEC Silvia Antoaneta – avocat, președinte Asociația Pro Refugiu.

*Într-o primă etapă eliminatorie*, comisia de selecție a evaluat, pe baza documentației transmise, admisibilitatea candidaturii sub aspectul îndeplinirii următoarelor cerințe, astfel cum au fost indicate și în anunțul de participare:

a) respectarea termenului limită pentru depunerea candidaturilor;

b) respectarea documentației de înscriere, respectiv:

- o scrisoare de intenție,

- curriculum vitae,

- un plan de seminar; planul va cuprinde informații privind scopul și obiectivele activității de formare, indicații privind toate etapele de planificare și organizare a seminarului, metodele de formare pe care expertul intenționează să le utilizeze, cel puțin 3 teme de interes în domeniul de specialitate, precum și orice alte elemente pe care expertul le apreciază relevante în acest context. La elaborarea planului de seminar se va avea în vedere specificul grupului țintă (20 de judecători specializați în materie penală de la nivelul tuturor instanțelor și procurori/ seminar), obiectivele seminarelor, durata activității de formare (2 zile de formare/seminar, durata unei zile de seminar fiind de maximum 8 ore), precum și faptul că la lucrările fiecărui seminar vor participa câte 2 experți pe întreaga durată a celor 2 zile de activitate;

c) îndeplinirea cerințelor specifice de calificare, respectiv:

- experiență profesională de minimum 5 ani în domeniul de specialitate cerut, calculată de la data numirii sau dobândirii funcției;

- alte documente justificative, după caz: certificate, adeverințe, referințe/scrisori de recomandare, orice alte documente care pot susține afirmațiile candidatului în sensul îndeplinirii cerințelor de calificare.

În urma evaluării admisibilităţii dosarului de înscriere, comisia de selecţie a acordat calificativul **„**ADMIS”, după cum urmează:

1. BERBEC Silvia Antoaneta – candidat admis.

În urma evaluării admisibilității dosarului de înscriere, candidatul care a primit calificativul „ADMIS” s-a calificat pentru *cea de-a doua etapă a* procedurii de selecție, constând într-un interviu în faţa comisiei de selecţie, criteriile de evaluare fiind următoarele (punctaj de la 1 la 10):

a) experiența profesională relevantă în domeniu (în aprecierea acestui criteriu vor fi avute în vedere, după caz, şi lucrările publicate, participarea la programe de formare în domeniu /schimburi de experiență, cunoașterea unei limbi străine etc.);

b) abilități de formare și capacitatea de planificare, organizare și evaluare a unei sesiuni de formare în domeniu;

c) capacitatea de comunicare şi relaționare în lucrul cu profesioniștii în domeniu;

d) disponibilitatea de a colabora şi de a se integra în echipa de proiect.

**Interviul** a fost susținut în data de 13 ianuarie 2023, potrivit calendarului comunicat candidatului.

După susținerea probei interviului, comisia a realizat selecția, acordând punctaje de la 1 la 10 pentru fiecare dintre criteriile indicate mai sus și a decis neselectarea candidatului.